Formålet med snorkeskinnen er å presse underkjeven ca. 5 mm lenger frem enn utgangsstillingen, for dermed å hindre at tungen og ganen blokkerer luftveiene. Skinnen er et resultat av forskning på alternativer til operasjon eller CPAP-maskin. Professor Anders A. Johansson ved institutt for klinisk odontologi ved Universitetet i Bergen har ledet forskningen på metoden i Norge. Amerikanske søvneksperter anbefaler at man forsøker den enkleste behandlingen før man vurderer snorkeoperasjoner.